ddrg/super_eurlex huggingface dataset:
*****

ΚΑΝΟΝΙΣΜΟΣ (ΕΟΚ) αριθ. 2723/86 ΤΗΣ ΕΠΙΤΡΟΠΗΣ

της 2ας Σεπτεμβρίου 1986

περί αποκαταστάσεως της εφαρμογής των τελωνειακών δασμών για την καμφορά, της διακρίσεως 29.13 Β 1 β) του κοινού δασμολογίου, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής γενικευμένων δασμολογικών προτιμήσεων κατά το έτος 1986 επί ορισμένων βιομηχανικών προϊόντων καταγωγής αναπτυσσόμενων χωρών (1), και ιδίως το άρθρο 13,

Εκτιμώντας:

ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·

ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·

ότι για την καμφορά, της διακρίσεως 29.13 Β Ι β) του κοινού δασμολογίου, η ατομική οροφή διαμορφώνεται σε ύψος 950 000 ECU·

ότι, κατά την ημερομηνία 29 Αυγούστου 1986, οι εισαγωγές των εν λόγω προϊόντων, καταγωγής Κίνας, στην Κοινότητα, ανέρχονται δια καταλογισμού στο επίπεδο της εν λόγω οροφής·

ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι της Κίνας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 6 Σεπτεμβρίου 1986, η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών, αποκαθίσταται κατά την εισαγωγή των παρακάτω προϊόντων, καταγωγής Κίνας, στην Κοινότητα

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 29.13 Β Ι β)

(Κώδικας ΝΙΜΕΧΕ

29.13-23) // Βορνανο-2-όνη (καμφορά φυσική, καθαρή και συνθετική) // //

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Σεπτεμβρίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1965, σ. 1.
*****

ΚΑΝΟΝΙΣΜΟΣ (ΕΟΚ) αριθ. 2490/86 ΤΗΣ ΕΠΙΤΡΟΠΗΣ

της 1ης Αυγούστου 1986

για την τροποποίηση του κανονισμού (ΕΟΚ) αριθ. 1902/86 για λεπτομέρειες εφαρμογής του κανονισμού (ΕΟΚ) αριθ. 758/86 του Συμβουλίου για το καθεστώς εισαγωγών που εφαρμόζεται κατά το έτος 1986 στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της ΓΣΔΕ, όσον αφορά τη διάρκεια ισχύος ορισμένων πιστοποιητικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 604/83 του Συμβουλίου της 14ης Μαρτίου 1983 για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 07.06 Α του κοινού δασμολογίου και για την τροποποίηση του κανονισμού (ΕΟΚ) αριθ. 950/68 περί του κοινού δασμολογίου (1), και ιδίως το άρθρο 2,

τον κανονισμό (ΕΟΚ) αριθ. 1898/86 του Συμβουλίου της 17ης Ιουνίου 1986 για την τροποποίηση του κανονισμού (ΕΟΚ) αριθ. 758/86 σχετικά με το καθεστώς εισαγωγής που εφαρμόζεται, για το 1986, στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της Γενικής Συμφωνίας Δασμών και Εμπορίου (GATT) (2), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 1902/86 (3) καθορίζει τις λεπτομέρειες εφαρμογής για τη χορήγηση των αδειών για την εισαγωγή των εν λόγω προϊόντων μετά από την αύξηση της δασμολογικής ποσόστωσης που αποφασίσθηκε με τον προαναφερόμενο κανονισμό (ΕΟΚ) αριθ. 1898/86· ότι η πραγματική έκδοση των πιστοποιητικών δεν γίνεται την ημέρα κατάθεσης της αίτησης έκδοσης πιστοποιητικού, αλλά με βάση μια διαδικασία εξέτασης και ανακοίνωσης των αιτήσεων στην Επιτροπή που μπορεί να οδηγήσει ενδεχομένως στην αποδοχή μικρότερων ποσοτήτων από τις ποσότητες που έχουν ζητηθεί για να τηρηθεί ο όγκος της δασμολογικής ποσόστωσης· ότι πρέπει να προβλεφθεί κατά συνέπεια ότι η διάρκεια ισχύος του πιστοποιητικού εισαγωγής αρχίζει την ημερομηνία πραγματικής έκδοσης και περιλαμβάνει και την ημέρα αυτή·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 4 του κανονισμού (ΕΟΚ) αριθ. 1902/86 προστίθεται η ακόλουθη παράγραφος:

«4. Τα πιστοποιητικά των οποίων οι αιτήσεις υποβλήθηκαν από τις 25 μέχρι τις 27 Ιουνίου 1986 θεωρούνται ότι εκδόθηκαν στις 4 Ιουλίου 1986· η ημέρα αυτή υπολογίζεται για το χρονικό διάστημα ισχύος του πιστοποιητικού».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 4 Ιουλίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Αυγούστου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 72 της 18. 3. 1983, σ. 3.

(2) ΕΕ αριθ. L 164 της 20. 6. 1986, σ. 1.

(3) ΕΕ αριθ. L 164 της 20. 6. 1986, σ. 10.
*****

ΚΑΝΟΝΙΣΜΟΣ (ΕΟΚ) αριθ. 2427/86 ΤΗΣ ΕΠΙΤΡΟΠΗΣ

της 31ης Ιουλίου 1986

που τροποποιεί τον κανονισμό (ΕΟΚ) αριθ. 27/85 σχετικά με τις λεπτομέρειες εφαρμογής του κανονισμού (ΕΟΚ) αριθ. 2262/84 του Συμβουλίου που προβλέπει ειδικά μέτρα στον τομέα του ελαιόλαδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2262/84 του Συμβουλίου της 14ης Ιουλίου 1984 που προβλέπει ειδικά μέτρα στον τομέα του ελαιολάδου (1), όπως τροποποιήθηκε από τον κανονισμό (ΕΟΚ) αριθ. 3788/85 (2), και ιδίως το άρθρο 5,

Εκτιμώντας:

ότι, σύμφωνα με το άρθρο 7 του κανονισμού (ΕΟΚ) αριθ. 27/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 3818/85 (4), καθορίζει ειδικές διαδικασίες και προθεσμίες προκειμένου να επιτραπεί στα κράτη μέλη παραγωγής να δημιουργήσουν τους φορείς ελέγχου ελαιολάδου· ότι θα πρέπει επιπλέον να καθοριστούν λεπτομερείς προθεσμίες όσον αφορά την Ισπανία και την Πορτογαλία, προκειμένου να εξασφαλιστεί η δημιουργία και λειτουργία αυτών των φορέων από την περίοδο εμπορίας 1986/87·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 7 του κανονισμού (ΕΟΚ) αριθ. 27/85 τροποποιείται ως εξής:

1. Στην παράγραφο 1 παρεμβάλλεται το ακόλουθο εδάφιο:

«Όσον αφορά την Ισπανία και την Πορτογαλία, το σχέδιο του προγράμματος δραστηριότητας και το σχέδιο προϋπολογισμού για την περίοδο 1986/87 διαβιβάζονται στην Επιτροπή από τα ενδιαφερόμενα κράτη μέλη το αργότερο στις 30 Σεπτεμβρίου 1986».

2. Στην παράγραφο 2 προστίθεται το ακόλουθο εδάφιο:

«Όσον αφορά την Ισπανία και την Πορτογαλία, το πρόγραμμα δραστηριότητας και ο προϋπολογισμός για την περίοδο 1986/87 καθορίζονται από τα ενδιαφερόμενα κράτη μέλη το αργότερο στις 31 Οκτωβρίου 1986».

3. Στην παράγραφο 3 παρεμβάλλεται η ακόλουθη δεύτερη πρόταση:

«Όσον αφορά την Ισπανία και την Πορτογαλία, το ποσό αυτό μπορεί να προκαταβληθεί από την Επιτροπή στα ενδιαφερόμενα κράτη μέλη μετά τη λήψη του σχεδίου του προγράμματος δραστηριότητας και του σχεδίου προϋπολογισμού για την περίοδο 1986/87».

4. Η παράγραφος 4 διαγράφεται.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 208 της 3. 8. 1984, σ. 11.

(2) ΕΕ αριθ. L 367 της 31. 12. 1985, σ. 1.

(3) ΕΕ αριθ. L 4 της 5. 1. 1985, σ. 5.

(4) ΕΕ αριθ. L 368 της 31. 12. 1985, σ. 20.
*****

ΚΑΝΟΝΙΣΜΟΣ (ΕΟΚ) αριθ. 2467/86 ΤΗΣ ΕΠΙΤΡΟΠΗΣ

της 31ης Ιουλίου 1986

για τρίτη τροποποίηση του κανονισμού (ΕΟΚ) αριθ. 2102/84 σχετικά με τις δηλώσεις εσοδείας, παραγωγής και αποθεμάτων των προϊόντων του αμπελοοινικού τομέα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 28 παράγραφος 4, το άρθρο 40 παράγραφος 6, το άρθρο 41 παράγραφος 7 και το άρθρο 65,

Εκτιμώντας:

ότι ο κανονισμός (ΕΟΚ) αριθ. 2102/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2391/85 (4), προβλέπει στο άρθρο 15 ότι, λόγω των ειδικών δομών της παραγωγής και των δυσκολιών διοικητικού χαρακτήρα που προέκυψαν στην Ελλάδα, ορισμένες κατηγορίες παραγωγών του κράτους μέλους αυτού απαλλάσονται από την υποχρέωση δήλωσης εισοδείας για τις περιόδους εμπορίας 1984/85 και 1985/86· ότι η κατάσταση που επικρατεί σήμερα δικαιολογεί την παράταση της απαλλαγής αυτής για μια νέα περίοδο εμπορίας·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 15 πρώτο εδάφιο του κανονισμού (ΕΟΚ) αριθ. 2102/84, οι όροι «για τις περιόδους εμπορίας 1984/85 και 1985/86» αντικαθίστανται από τους όρους: «για τις περιόδους εμπορίας 1984/85, 1985/86 και 1986/87».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 367 της 31. 12. 1985, σ. 39.

(3) ΕΕ αριθ. L 194 της 24. 7. 1984, σ. 1.

(4) ΕΕ αριθ. L 225 της 23. 8. 1985, σ. 14.
*****

ΚΑΝΟΝΙΣΜΟΣ (ΕΟΚ) αριθ. 2398/86 ΤΗΣ ΕΠΙΤΡΟΠΗΣ

της 30ής Ιουλίου 1986

που τροποποιεί τον κανονισμό (ΕΟΚ) αριθ. 368/77 σχετικά με την πώληση με δημοπρασία αποκορυφωμένου γάλακτος σε σκόνη που προορίζεται για τη διατροφή των ζώων πλην των νεαρών μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 7 παράγραφος 5,

Εκτιμώντας:

ότι ο κανονισμός (ΕΟΚ) αριθ. 368/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (4), προβλέπει, στο παράρτημά του, ορισμένες συνταγές για τη μετουσίωση ή τη μετουσίωση με άμεση ενσωμάτωση στις ζωοτροφές αποκορυφωμένου γάλακτος σε σκόνη· ότι η οδηγία 85/520/ΕΟΚ της Επιτροπής της 11ης Νοεμβρίου 1985 για τροποποίηση της οδηγίας 85/429/ΕΟΚ που τροποποιεί τα παραρτήματα της οδηγίας 70/524/ΕΟΚ του Συμβουλίου όσον αφορά τα πρόσθετα στις ζωοτροφές (5) μείωσε τη μέγιστη περιεκτικότητα σε χαλκό σε χιλιόγραμμα ανά χιλιόγραμμο πλήρους ζωοτροφής· ότι θα πρέπει, κατά συνέπεια, να προσαρμοστεί η περιεκτικότητα σε χαλκό στις συνταγές του παραρτήματος του κανονισμού (ΕΟΚ) αριθ. 368/77·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 368/77 τροποποιείται ως εξής:

1. Στο σημείο 1 «Μετουσίωση» οι όροι «100 g χαλκού» που εμφαίνονται στις συνταγές Ι Η, Ι Ι, Ι Θ, Ι Κ και Ι Λ αντικαθίστανται από τους όρους «80 g χαλκού».

2. Στο σημείο 2 «Μετουσίωση με απ' απευθείας ενσωμάτωση στις ζωοτροφές» οι όροι «45 ppm χαλκού» που εμφαίνονται στις συνταγές ΙΙ Ν, ΙΙ Ξ, ΙΙ Ρ και ΙΙ Τ αντικαθίστανται από τους όρους «25 ppm χαλκού».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 52 της 24. 2. 1977, σ. 19.

(4) ΕΕ αριθ. L 368 της 31. 12. 1985, σ. 3.

(5) ΕΕ αριθ. L 323 της 4. 12. 1985, σ. 12.
*****

ΚΑΝΟΝΙΣΜΟΣ (ΕΟΚ) αριθ. 2384/86 ΤΗΣ ΕΠΙΤΡΟΠΗΣ

της 29ης Ιουλίου 1986

για τροποποίηση του κανονισμού (ΕΟΚ) αριθ. 1725/79 όσον αφορά τη μέθοδο ανάλυσης της αναφοράς για τη δοσολογία των λιπαρών ουσιών στο αποκορυφωμένο γάλα σε σκόνη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 10 παράγραφος 3,

Εκτιμώντας:

ότι τα παραρτήματα Ι και ΙΙ του κανονισμού (ΕΟΚ) αριθ. 1725/79 της Επιτροπής της 26ης Ιουλίου 1979 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και το αποκορυφωμένο γάλα σε σκόνη που προορίζεται για τη διατροφή μόσχων (3), όπως τροποποιήθηκε τελευταία από τον κανονισμό (ΕΟΚ) αριθ. 3812/85 (4), προβλέπουν δελτίο ανάλυσης για το αποκορυφωμένο γάλα σε σκόνη και δελτίου ελέγχου για τις σύνθετες ζωοτροφές· ότι πρέπει να διευκρινισθούν στα δύο παραρτήματα ποια είναι η μέθοδος ανάλυσης όσον αφορά τη δοσολογία των λιπαρών ουσιών·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1725/79 τροποποιείται ως εξής:

1. Στο παράρτημα Ι, σημείο Α1, το στοιχείο β) αντικαθίσταται από το ακόλουθο κείμενο:

«β) Λοιπά συστατικά στοιχεία εφόσον οι εθνικές αρχές ζητούν τη δοσολογία τους (8).»

2. Στο παράρτημα Ι προστίθεται η σημείωση (8):

«(8) Όσον αφορά τη δοσολογία των λιπαρών ουσιών στο αποκορυφωμένο γάλα σε σκόνη, η μέθοδος ανάλυσης της αναφοράς είναι αυτή που αναλήφθηκε από τη διεθνή προδιαγραφή ISO 1736: 1985.»

3. H σημείωση (3) που αναφέρεται στο παράρτημα ΙΙ αντικαθίσταται από το ακόλουθο κείμενο:

«(3) Όσον αφορά τη δοσολογία των λιπαρών ουσιών, εφαρμόζεται η μέθοδος ανάλυσης που προβλέπεται στην οδηγία 84/4/ΕΟΚ της Επιτροπής (ΕΕ αριθ. L 15 της 18. 1. 1984, σ. 28).»

Άρθρο 2

Ο παρών κανονισμός αρχίζει να ισχύει την 1η Αυγούστου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 119 της 8. 5. 1986, σ. 19.

(3) ΕΕ αριθ. L 199 της 7. 8. 1979, σ. 1.

(4) ΕΕ αριθ. L 368 της 31. 12. 1985, σ. 3.
*****

ΚΑΝΟΝΙΣΜΟΣ (ΕΟΚ) αριθ. 2306/86 ΤΗΣ ΕΠΙΤΡΟΠΗΣ

της 23ης Ιουλίου 1986

περί επαναφοράς της εισπράξεως τελωνειακών δασμών για παξιμάδια με βόλτες, εξαιρέσει των ειδών για ασφάλεια, της διάκρισης 73.32 Β ex ΙΙ του κοινού δασμολογίου, καταγωγής Σιγκαπούρης, δικαιούχου των προβλεπομένων στον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 13,

Εκτιμώντας:

ότι, δυνάμει του άρθρου 1 του εν λόγω κανονισμού, τα προϊόντα του παραρτήματος ΙΙ καταγωγής χωρών και εδαφών που αναφέρονται στο παράρτημα Γ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·

ότι, σύμφωνα με το εν λόγω άρθρο 12, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 165 % το υψηλότερου μέγιστου ποσού που ίσχυσε κατά το έτος 1980·

ότι, για τα παξιμάδια με βόλτες, εξαιρέσει των ειδών για ασφάλεια, της διάκρισης 73.32 Β ex ΙΙ του κοινού δασμολογίου, η βάση αναφοράς διαμορφώνεται σε ύψος 2 782 000 ECU·

ότι, κατά την ημερομηνία της 22ας Ιουλίου 1986, οι εισαγωγές των προϊόντων αυτών στην Κοινότητα, καταγωγής Σιγκαπούρης, ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος προκαλεί οικονομικές δυσχέρειες στην Κοινότητα· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Σιγκαπούρης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από τις 27 Ιουλίου 1986, η ανασταλείσα, δυνάμει του κανονισμού (ΕΟΚ) αριθ. 3599/86 του Συμβουλίου, είσπραξη τελωνειακών δασμών επαναφέρεται κατά την εισαγωγή στην Κοινότητα των παρακάτω προϊόντων, καταγωγής Σιγκαπούρης:

1.2 // // // Κλάση

του κοινού

δασμολογίου

// Περιγραφή εμπορευμάτων

// // // 73.32 Β ex ΙΙ

(Κώδικες ΝΙΜΕΧΕ

73.32-91, 95, 97) // Παξιμάδια που εμφανίζονται χωριστά, με βόλτες, εξαιρέσει των ειδικών για ασφάλεια // //

Άρθρο 2

Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 352 της 30. 12. 1985, σ. 1.
*****

ΚΑΝΟΝΙΣΜΟΣ (ΕΟΚ) αριθ. 2344/86 ΤΗΣ ΕΠΙΤΡΟΠΗΣ

της 25ης Ιουλίου 1986

που περιορίζει για την περίοδο εμπορίας 1986/87 τη χορήγηση ενίσχυσης στην παραγωγή για τα αχλάδια Williams σε σιρόπι

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε από τον κανονισμό (ΕΟΚ) αριθ. 1838/86 (2), και ιδίως το άρθρο 2 παράγραφος 3,

τον κανονισμό (ΕΟΚ) αριθ. 991/84 του Συμβουλίου της 31ης Μαρτίου 1984 περί περιορισμού της χορηγήσεως της ενισχύσεως στην παραγωγή για ορισμένες οπώρες σε σιρόπι (3), όπως τροποποιήθηκε από τον κανονισμό (ΕΟΚ) αριθ. 485/86 (4), και ιδίως το άρθρο 2,

Εκτιμώντας:

ότι ο κανονισμός (ΕΟΚ) αριθ. 991/84 καθόρισε σε 102 305 τόνους τις ποσότητες αχλαδιών Williams σε σιρόπι που είναι επιλέξιμα για ενίσχυση· ότι πρέπει να καθοριστούν διατάξεις σχετικά με την κατανομή αυτής της συνολικής ποσότητας στις διάφορες εκμεταλλεύσεις μεταποίησης·

ότι, για το σκοπό αυτό, πρέπει να χρησιμοποιηθούν σαν βάση τα στοιχεία που αφορούν τη συνολική ποσότητα που έχει παραχθεί κατά τα τελευταία τρία έτη·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο εμπορίας 1986/87, η ενίσχυση στην παραγωγή για κάθε μεταποιητική εκμετάλλευση περιορίζεται, για τα αχλάδια Williams σε σιρόπι, σε 79,94 %.

2. Το ποσοστό που αναφέρεται στην παράγραφο 1 εφαρμόζεται, όσον αφορά τις εκμεταλλεύσεις που άρχισαν την παραγωγή τους πριν από την περίοδο εμπορίας 1984/85, στο ένα τρίτο του καθαρού βάρους της συνολικής ποσότητας που έχει παραχθεί κατά τις περιόδους εμπορίας 1983/84, 1984/85 και 1985/86.

Όσον αφορά τις εκμεταλλεύσεις που άρχισαν την παραγωγή τους κατά τη διάρκεια της περιόδου εμπορίας:

α) 1984/85, το ποσοστό εφαρμόζεται στο ήμισυ του καθαρού βάρους της συνολικής ποσότητας που έχει παραχθεί κατά τις περιόδους εμπορίας 1984/85 και 1985/86,

β) 1985/86, το ποσοστό εφαρμόζεται στο καθαρό βάρος της συνολικής ποσότητας που έχει παραχθεί κατά την εν λόγω περίοδο.

Για τους σκοπούς της παρούσας παραγράφου, ως συνολική ποσότητα που έχει παραχθεί νοείται η ποσότητα αχλαδιών Williams σε σιρόπι που ανακοινώθηκε και εγκρίθηκε από τις αρμόδιες αρχές.

Άρθρο 2

Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιουλίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 159 της 14. 6. 1986, σ. 1.

(3) ΕΕ αριθ. L 103 της 16. 4. 1984, σ. 22.

(4) ΕΕ αριθ. L 54 της 1. 3. 1986, σ. 12.